
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Námestovo 3P/50/2024 5824201130 08. 07. 2024 JUDr. Monika Kurjaková ECLI:SK:OSNO:2024:5824201130.2
ROZSUDOK V MENE SLOVENSKEJ REPUBLIKY Okresný súd Námestovo, sudkyňou JUDr. Monikou Kurjakovou, vo veci starostlivosti súdu pre maloleté dieťa: A. B., nar. XX.XX.XXXX, mal. v tomto konaní zastúpený kolíznym opatrovníkom: Ústredie práce, sociálnych vecí a rodiny, Úrad práce, sociálnych vecí a rodiny Námestovo, IČO: 30 794 536, dieťa rodičov - matky: C. D. B., nar. XX.XX.XXXX, bytom E. XXX a otca - F. B., nar. XX.XX.XXXX, bytom G. XXXX/ X, H., v konaní o návrhu matky na schválenie rodičovskej dohody o úprave výkonu rodičovských práv a povinností rodičov k mal. dieťaťu, takto rozhodol: I. Súd s ch v a ľ u j e rodičovskú dohodu uzatvorenú medzi rodičmi na pojednávaní dňa 08.07.2024 v nasledovnom znení: Ia. Maloletý A. B., nar. XX.XX.XXXX sa zveruje do osobnej starostlivosti matky C. D. B., nar. XX.XX.XXXX, s právom oboch rodičov maloleté dieťa zastupovať a spravovať jeho majetok. Ib. I. F. B., nar. XX.XX.XXXX sa zaväzuje prispievať na výživu maloletého A. B., nar. XX.XX.XXXX, sumou 350,- Eur mesačne, vždy do každého 15. dňa v mesiaci vopred k rukám matky maloletého, počnúc dňom právoplatnosti rozsudku. Ic. I. F. B., nar. XX.XX.XXXX sa zaväzuje prispievať na tvorbu úspor maloletému A. B., nar. XX.XX.XXXX sumou 50,- Eur mesačne, vždy do každého 15-teho dňa v mesiaci vopred na osobitný účet, ktorý sa matka zaväzuje za týmto účelom zriadiť a oznámiť otcovi, v lehote do 30 dní od právoplatnosti rozsudku, pričom na nakladanie s prostriedkami na tomto účte do plnoletosti A. B. je potrebný súhlas súdu. Id. I. F. B., nar. XX.XX.XXXX je oprávnený stretávať sa s maloletým A. B., nar. XX.XX.XXXX každý párny týždeň od piatka od 17:30 hod. do nedele do 17:00 hod. a to tak, že otec vyzdvihne maloletého v mieste bydliska matky a v mieste bydliska matky aj maloletého odovzdá. Matka je povinná dieťa na styk s otcom riadne pripraviť. Ie. Počas letných prázdnin, bežná úprava styku neplatí, v danom období je otec oprávnený stretávať sa s maloletým A. B., nar. XX.XX.XXXX prvý týždeň v mesiaci júl (od pondelka od 10:00 hod. do nedele do 17:00 hod.) a prvý týždeň v mesiaci august (od pondelka od 10:00 hod. do nedele do 17:00 hod.) a to tak, že otec vyzdvihne maloletého v mieste bydliska matky a v mieste bydliska matky aj maloletého odovzdá. Matka je povinná dieťa na styk s otcom riadne pripraviť. II. Žiaden z účastníkov n e m á nárok na náhradu trov konania. odôvodnenie:
1. Podľa ustanovenia § 221 písm. a) zákona č. 160/2015 Z.z. Civilného sporového poriadku v účinnom znení (ďalej len „CSP“), písomné vyhotovenie rozsudku nemusí obsahovať odôvodnenie, ak je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania. Poučenie: Proti tomuto rozsudku nemožno podať odvolanie, nakoľko sa tohto svojho práva všetci účastníci konania účinne v súlade s ustanovením § 368 Civilného sporového poriadku pred súdom vzdali. Ak vo veciach starostlivosti súdu o maloletých súd rozsudkom schválil dohodu rodičov, nie sú rodičia oprávnení podať odvolanie voči výroku, ktorým bola dohoda schválená (§ 122 Civilného mimosporového poriadku). Odvolanie proti výroku, ktorým súd schválil rodičovskú dohodu môže podať len kolízny opatrovník maloletého, ktorý sa však tohto svojho práva po vyhlásení rozsudku na pojednávaní vzdal. Ak povinný dobrovoľne nesplní, čo mu ukladá vykonateľné rozhodnutie, oprávnený môže podať návrh na vykonanie exekúcie podľa zákona č. 233/1995 Z.z. o exekútoroch a exekučnej činnosti v platnom znení. Podľa § 376 Civilného mimosporového poriadku, ak povinný dobrovoľne nesplní, čo mu ukladá vykonateľný exekučný titul, môže oprávnený podať návrh na nariadenie výkonu rozhodnutia. Podľa § 63 ods. 1 Exekučného poriadku, ak podkladom na exekúciu je exekučný titul, v ktorom sa ukladá povinnosť zaplatiť peňažnú sumu, exekúciu možno vykonať a) zrážkami zo mzdy a z iných príjmov, b) prikázaním pohľadávky c) predajom hnuteľných vecí, d) predajom cenných papierov, e) predajom nehnuteľnosti, f) predajom podniku, g) príkazom na zadržanie vodičského preukazu. Podľa štvrtej časti Civilného mimosporového poriadku sa postupuje pri výkone rozhodnutia, ktorým bola upravená starostlivosť o maloletého, styk s maloletým alebo iná ako peňažná povinnosť vo vzťahu k maloletému. Podľa štvrtej časti Civilného mimosporového poriadku sa postupuje aj pri výkone rozhodnutia o návrat maloletého do cudziny pri neoprávnenom premiestnení alebo zadržaní. Podľa štvrtej časti Civilného mimosporového poriadku sa postupuje aj vtedy, ak z osobitného predpisu alebo z medzinárodnej zmluvy, ktorou je Slovenská republika viazaná, vyplýva vykonateľnosť dohody alebo verejnej listiny, ktorou bola upravená starostlivosť o maloletého, styk s maloletým alebo iná ako peňažná povinnosť vo vzťahu k maloletému. Toto rozhodnutie je v časti o výživnom vykonateľné doručením (§ 44 Civilného mimosporového poriadku).

